is is en pt en is en is lt is is is is is is is is is is is is is is nb is is nl et is is en nl is is de pt fr ca id et is is is is en
Mælt með 26% aukningu í þorskveiðum í Norðursjó
Gott ástand á helstu botnsfisktegundum
Útlendir sjómenn lítt öruggir á írskum skipum
Hátt í helmingur orðið fyrir alvarlegum meiðslum
Kórallar myndaðir við Færeyjar
Er víða að finna út af Suðurey
Bjartur og Barði koma til Neskaupstaðar 1966
Siglt á Barða á Elbufljóti
Vinnsla súrþangs í fóðurbæti
Matís þróar verkunaraðferð á þangi með mjólkursýrubakteríum
Varnir gegn mengun styrktar
Umhverfis- og auðlindaráðuneytið hefur sett nýja reglugerð um varnir gegn mengun frá skipum, sem byggir á og innleiðir ákvæði MARPOL-samningsins, nánar tiltekið fjögurra viðauka hans.
Tölublöð • Venjuleg útgáfa
30. maí 2017 kl. 15:23
Blængur NK á siglingu. Mynd Þorgeir Baldursson
Blængur fékk mest 13 tonn á togtíma.
Blængur NK er að úthafskarfaveiðum á Reykjaneshrygg og hefur aflað vel. Hann hóf veiðarnar 17. maí og er kominn með um 400 tonn upp úr sjó, að því er fram kemur á vef Síldarvinnslunnar. Kvóti skipsins er rúm 500 tonn þannig að eftir er að fiska rúmlega 100 tonn. Skipum hefur fækkað mjög á úthafskarfamiðunum að undanförnu. Blængur er eina íslenska skipið á miðunum um þessar mundir en auk hans eru tveir spænskir togarar þar að veiðum auk rússneskra skipa.
Heimasíða SVN heyrði hljóðið í Theodór Haraldssyni skipstjóra í morgun og spurði hann frétta. „Það má segja að hér hafi verið veisla hvað veiðarnar varðar. Í upphafi túrsins vorum við að fá um 1 ½ tonn á togtíma og vorum þá að taka um 25 tonn í holi en síðan fór aflinn vaxandi. Mestur var aflinn í fyrradag en þá fengum við um 13 tonn á togtíma. Þegar svona vel veiðist þá takmarkar vinnslan veiðina og þá verður að hægja á henni. Karfinn sem fæst er afar fallegur og við erum með trollið á 400-450 faðma dýpi en þar fæst betri fiskur en þegar veitt er ofar í sjónum. Þegar við komum á miðin var kaldi en nú hefur verið logn, blíða og rennisléttur sjór í heila viku. Hann spáir hins vegar brælu annað kvöld. Við stefnum að því að klára kvótann okkar og koma heim fyrir sjómannadag með góðan afla,“ sagði Theodór.